laion/Wikipedia-Exotic huggingface dataset:
עונת 1906/1907 בפוטבול ליג

עונת 1906/1907 הייתה העונה ה-19 של הפוטבול ליג שהיא הייתה הליגה האנגלית הבכירה בכדורגל. העונה החלה ב-1 בספטמבר 1906 והסתיימה ב-27 באפריל 1907. הליגה כללה 20 קבוצות. בריסטול סיטי ומנצ'סטר יונייטד היו הקבוצות שעלו מליגת משנה. עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977. ניוקאסל יונייטד זכתה באליפות בפעם השנייה בתולדות המועדון. בסוף העונה לליגת משנה ירדו דרבי קאונטי וסטוק סיטי. במקומן לליגה הבכירה עלו נוטינגהאם פורסט (לאחר שהייה עונה בודדת בליגת משנה) וצ'לסי (בפעם הראשונה בתולדות המועדון). אלכס יאנג מ(אברטון כבש 30 שערים וזכה בתואר מלך השערים. נתונים מפורטים מאתר rsssf
אברהם פאוסט

אברהם (אבי) פאוסט (נולד ב־1967) הוא ארכאולוג המשמש כפרופסור לארכאולוגיה של התקופה העתיקה במחלקה ללימודי ארץ ישראל וארכאולוגיה ע"ש מרטין (זוס) וחבר במכון לארכאולוגיה באוניברסיטת בר-אילן. פאוסט סיים את עבודת הדוקטורט באוניברסיטת בר-אילן (תש"ס, בהנחיית פרופ' שלמה בונימוביץ ופרופ' זאב ספראי), והשתלם גם באוניברסיטאות אוקספורד (visiting graduate student, שם קיבל במכון לארכאולוגיה; מלגת רוטשילד) והרווארד (פוסט-דוקטורט, עמית פולברייט). בנוסף, בשנת 2008 הוא שימש כעמית קנדי ליי (Kennedy Leigh Fellow) במרכז אוקספורד ללימודי עברית ויהדות, באוניברסיטת אוקספורד, ובשנת 2012—2013 כיהן כפרופ' אורח במחלקה ללימודי שפות המזרח הקרוב ותרבויותיו (Near Eastern Languages and Civilizations) באוניברסיטת הרווארד. בשנים ה'תשס"ו–ה'תשס"ט שימש פאוסט כראש המכון לארכאולוגיה באוניברסיטת בר-אילן, ובשנים ה'תש"ע–ה'תשע"א כראש המחלקה ללימודי ארץ-ישראל וארכאולוגיה ע"ש מרטין (זוס). פאוסט מעביר קורסים גם במחלקה להיסטוריה כללית באוניברסיטה. פאוסט השתתף במספר חפירות וסקרים ארכאולוגיים בישראל ובחו"ל. בשנים 1997—2003 הוא ניהל, יחד עם פרופ' עדי ארליך, את חפירות ח'רבת א-רסם, ומאז שנת 2006 הוא מנהל את פרויקט החפירות בתל עיטון והסקר בסביבותיו. תחומי המחקר וההתמחות של פאוסט הם ארכאולוגיה והיסטוריה של ארץ ישראל בתקופות השונות, בדגש על תקופת הברונזה והברזל (ארכאולוגיה מקראית). דגש מיוחד יש במחקריו על המגזר הכפרי, ועל שילוב שיטות מתחום מדעי החברה, ובעיקר אנתרופולוגיה, במחקר הארכאולוגי. מחקריו כוללים היבטים של ארכאולוגיה של ההתנחלויות, אינטראקציה עירונית-כפרית, ריבוד חברתי-כלכלי, אתניות, תהליכים המורכבות החברתית, החפירות ושיטות הסקר והמתודולוגיה. רבים ממחקריו בתחום זה עוסקים בחברה הישראלית בתקופת הברזל, בהיווצרות הזהות האתנית הישראלית בתקופה זו, וביחסי הישראלים, הפלשתים והכנענים. מאמרים מתודיים פרסם פאוסט גם על הסקר הארכאולוגי ואמינותו, על השוואת שיטות מחקר שונות לזיהוי ההיסטוריה של אתרים (עם חיה כץ) וכן על פיתוח שיטת סקר חדשה (עם יאיר ספיר) שעושה שימוש בתלוליות העפר שיוצרים חולדים על מנת ללמוד על קיומם של אתרים קדומים וגבולותיהם. פאוסט פרסם יותר ממאה וחמישים מאמרים, ומספר ספרים, במגוון נושאים הקשורים לארכאולוגיה ולהיסטוריה של ארץ-ישראל. בעיקר ספרים ומאמרים רבים העוסקים בהיבטים שונים של הארכאולוגיה הישראלית מתקופת הברונזה הקדומה ועד התקופה הביזנטית, עם דגש מיוחד על חברת הברזל. פאוסט, א', תשס"ה, החברה הישראלית בתקופת המלוכה: מבט ארכאולוגי, ירושלים: יד יצחק בן צבי. 2005 פאוסט, א' וספראי, ז', תשע"ה, תולדות ההתיישבות בארץ-ישראל: ניתוח כמותי לאור ממצאי חפירות ההצלה והחפירות היזומות, רמת גן, מרכז אינגבורג רנרט ללימודי ירושלים, תשס"ז, אוניברסיטת בר-אילן Faust, A., 2006, Israel’s Ethnogenesis: Settlement, Interaction, Expansion and Resistance, Routledge: London Faust A. and A. Erlich, 2011, Khirbet er-Rasm, Israel: The Changing Faces of the Countryside, Oxford: Archaeopress Faust, A. 2012, The Archaeology of Israelite Society in Iron Age II, Winona Lake: Eisenbrauns Faust, A. 2012, Judah in the Neo-Babylonian Period: The Archaeology of Desolation, Atlanta: Society of Biblical Literature אברהם פאוסט, באתר Academia.edu אברהם פאוסט (1967-), דף שער בספרייה הלאומית הזהות האתנית הישראלית בתקופת המקרא, הרצאה באתר יוטיוב
פונטיאק בונוויל

פונטיאק בונוויל (באנגלית: Pontiac Bonneville) היא מכונית סלון, אשר יוצרה על ידי חברת פונטיאק, האמריקאית, מבית ג'נרל מוטורס בין השנים 1957–2005. בנוסף, הדגם יוצר בגרסאות קופה, קבריולה וסטיישן. בנוסף, משנת 1982–2005 הדגם יוצר בקנדה. פונטיאק בונוויל יוצרה במשך 48 שנים במשך 10 דורות. בשנה האחרונה לייצור הדגם (2005) יוצרו 12,000 יחידות בלבד. דור ראשון (1958) (2 דלתות הרדטופ, 2 דלתות קבריולה) דור שני (1959-1960) (2 דלתות קופה, 2 דלתות קבריולה, 4 דלתות סדאן, 4 דלתות הרדטופ, 4 דלתות סטיישן) דור שלישי (1961-1964) (2 דלתות הרדטופ, 2 דלתות קבריולה, 4 דלתות סדאן, 4 דלתות הרדטופ, 4 דלתות סטיישן) דור רביעי (1965-1970) (2 דלתות הרדטופ, 2 דלתות קבריולה, 4 דלתות סדאן, 4 דלתות הרדטופ, 4 דלתות סטיישן) דור חמישי (1971-1976) (2 דלתות קופה, 4 דלתות סדאן, 4 דלתות הרדטופ) דור ששי (1977-1981) (2 דלתות קופה, 4 דלתות סדאן, 4 דלתות סטיישן) דור שביעי (1982-1986) (4 דלתות סדאן, 5 דלתות סטיישן) דור שמיני (1987-1991) (4 דלתות סדאן) דור תשיעי (1992-1999) (4 דלתות סדאן) דור עשירי (2000-2005) (4 דלתות סדאן) פונטיאק בונוויל - דור ראשון פונטיאק בונוויל, שנת 1958 פונטיאק בונוויל סטיישן, שנת 1960 פונטיאק בונוויל קופה, 1960 - מבט לתא הנהג ולוח מחוונים פונטיאק בונוויל, קבריולט, שנת 1963 פונטיאק בונוויל - דור ששי פונטיאק בונוויל פונטיאק בונוויל פונטיאק בונוויל, שנת 1978 - דור ששי פונטיאק בונוויל, שנת 1987 - דור שמיני פונטיאק בונוויל פונטיאק בונוויל, שנת 1986 פונטיאק בונוויל, שנת 1986 פונטיאק בונוויל, 2 דלתות פונטיאק בונוויל, 2 דלתות פונטיאק בונוויל, רכב הצלה, 1971 (צולם ב- ניו זילנד) פונטיאק בונוויל, סדאן, שנת 1977 פונטיאק בונוויל (דור רביעי) - מבט לתא הנהג פונטיאק בונוויל, קבריולט, שנת 1967 פונטיאק בונוויל קבריולט דור רביעי, שנת 1965 פונטיאק ג'נרל מוטורס שברולט ביואיק מדיה וקבצים בנושא פונטיאק בונוויל בוויקישיתוף
עונת 1907/1908 בפוטבול ליג

עונת 1907/1908 הייתה העונה ה-20 של הפוטבול ליג שהיא הייתה הליגה האנגלית הבכירה בכדורגל. העונה החלה ב-2 בספטמבר 1907 והסתיימה ב-29 באפריל 1908. הליגה כללה 20 קבוצות. נוטינגהאם פורסט (לאחר שהייה עונה בודדת בליגת משנה) וצ'לסי (בפעם הראשונה בתולדות המועדון) היו הקבוצות שעלו מליגת משנה. עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977. מנצ'סטר יונייטד זכתה באליפות בפעם הראשונה בתולדות המועדון. ווליץ' ארסנל ובלקברן רוברס סיימו את העונה עם תוצאות זהות (באותו זמן לא הייתה התייחסות לשערי חוץ) ולקבוצות הוענק מקום 14. בסוף העונה לליגת משנה ירדו ברמינגהאם סיטי ובולטון וונדררס. במקומן לליגה הבכירה עלו ברדפורד סיטי ולסטר סיטי (שתיהן בפעם הראשונה בתולדות המועדון). אינוק ווסט מנוטינגהאם פורסט כבש 27 שערים וזכה בתואר מלך השערים. נתונים מפורטים מאתר rsssf
שאגן

שאגן (שם מדעי: Alouatta) הוא סוג של קוף הידוע בקולו הרועש ומשם שמו. גודלם נע בין 56-92 ס"מ ללא הזנב, שעשוי להגיע לאורך זהה. קופים אלה חיים בצמרות העצים ביערות הגשם שבמרכז אמריקה ובדרומה. השאגנים חיים בקבוצות של 10 עד 18 פריטים, בהן יותר מזכר אחד. לאחר ההמלטה, הנקבות שומרות את הצאצאים איתן בכל עת, בדרך כלל צמודים לבטנן או לגבן, למשך מספר חודשים, לאחריהם אלו הופכים לעצמאיים. הם ניזונים מעלי הצמרות ביחד עם הפרחים והפירות. השאגן הוא אכלן בזבזני - הוא נוהג לטעום מעט ממזונו לפני שהוא משליך אותו על הרצפה. מכיוון שהוא משליך פירות עם הזרעים שבהם, הוא מפיץ זרעים ובכך מסייע למגוון האקולוגי ביערות העד. כמו רבים מקופי העולם החדש, זנבו של השאגן גמיש ביותר, ומשמש אותן כמעין יד חמישית - ללפיתת ענפים ולתפיסת חפצים. השאגן אינו קופץ מעץ לעץ - הוא לעולם יחזיק בשתי ידיים או ביד ובזנב בענפים. שמו של השאגן בא לו מצורת התקשורת שבני הסוג מקיימים ביניהם. השאגן משמיע מעין נביחות, הנשמעות למרחק של 2-3 קילומטר. העצם ההיואידית בצווארו היא מוגדלת, ומשמשת כתיבת תהודה המגבירה את קולו. כאשר ירגיש מאוים, יטיל השאגן צואה לתוך ידיו וישליך אותה לעבר הגורם המטריד על-מנת לסלקו. שאגן אדום יד, (Alouatta belzebul) שאגן שחור, (Alouatta caraya) שאגן קויבה, (Alouatta coibensis) שאגן חום, (Alouatta fusca) שאגן רעמה, (Alouatta palliata) שאגן שחור מקסיקני, (Alouatta pigra) שאגן אדום בוליביאני, (Alouatta sara) שאגן אדום ונצואלי, (Alouatta seniculus) שאגן אדום גיאני, (Alouatta macconnelli) שאגן שחור אמזוני, (Alouatta nigerrima) שאגן אדום יד של ספיקס, (Alouatta discolor) שאגן דובי, (Alouatta arctoidea) שאגן חום, (Alouatta guariba) שאגן אדום של מאראנהאו, (Alouatta ululata) שאגן אדום פורוסי, (Alouatta puruensis) שאגן אדום חוארי, (Alouatta juara) מדיה וקבצים בנושא שאגן בוויקישיתוף שאגן, באתר ITIS (באנגלית) שאגן, באתר NCBI (באנגלית) שאגן, באתר Animal Diversity Web (באנגלית) שאגן, באתר האנציקלופדיה של החיים (באנגלית) שאגן, באתר GBIF (באנגלית) שאגן, באתר אנציקלופדיה בריטניקה (באנגלית) איזה בעל חיים מרעיש הכי חזק?, באתר אנציקלופדיה אאוריקה
עונת 1908/1909 בפוטבול ליג

עונת 1908/1909 הייתה העונה ה-21 של הפוטבול ליג שהיא הייתה הליגה האנגלית הבכירה בכדורגל. העונה החלה ב-1 בספטמבר 1908 והסתיימה ב-30 באפריל 1909. הליגה כללה 20 קבוצות. ברדפורד סיטי ולסטר סיטי (שתיהן בפעם הראשונה בתולדות המועדון) היו הקבוצות שעלו מליגת משנה. עבור הניצחון הוענקו שתי נקודות ונקודה עבור תוצאת תיקו. אם כמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977. ניוקאסל יונייטד זכתה באליפות בפעם הראשונה בתולדות המועדון. בסוף העונה לליגת משנה ירדו מנצ'סטר סיטי ולסטר סיטי. במקומן לליגה הבכירה עלו בולטון וונדררס וטוטנהאם הוטספר (בפעם הראשונה בתולדות המועדון). ברט פרימן מאברטון כבש 38 שערים וזכה בתואר מלך השערים. נתונים מפורטים מאתר rsssf
Edgend

אג'נד (Edgend) היא להקת פרוגרסיב פאוור מטאל ישראלית. השם Edgend הוא שילוב של המילים edge ו-end. אג'נד התחילה את הפעילות שלה בשנת 2005. בסוף 2006 אג'נד הוציאו דמו הנקרא 'Attached by Insanity' עם הסולן דאז, ערן גולדשטיין. באותה התקופה, ערן גולדשטיין כתב את המילים לשירים Balance ו-Voices. כמו כן השתתף בהלחנת השיר Voices. לאחר כשנה, הלהקה חיממה את להקת Evergrey בהופעתם בתל אביב. באותה ההופעה רמי שלמון הופיע לראשונה עם אג'נד. לאחר מכן הוא הצטרף ללהקה כחבר קבע. בשנת 2008 אג'נד התחילו לעבוד על האלבום הראשון שלהם 'A New Identity'. לאחר שחרור האלבום הלהקה המשיכה להופיע בישראל וגם יצאה לטור באירופה עם Evergrey. בשנת 2009 המתופף, פריאל חורש, עזב את הלהקה. במקומו הצטרף אסף רוזנברג. בשנת 2011 רמי שלמון ואסף רוזנברג עזבו את הלהקה ושאר הלהקה התחילו לעבוד על האלבום השני שלהם. בשל הקושי בעבודה ללא סולן ומתופף, הלהקה הפסיקה לעבוד על האלבום בשנת 2012. לאחר 4 שנים, רפאל חברוני (תופים) ואלכס לינצקי (סולן) הצטרפו ללהקה. עם הגעתם הלהקה התחילה לעבוד על האלבום השני שלה. לאחר שנה של הופעות ברחבי הארץ, אלכס לינצקי עזב את הלהקה ובמקומו חזר הסולן המקורי של הלהקה, רמי שלמון. הפקה: קווין קודפרד הפצה: Nightmare Records עטיפה: סוון דה קאלו מדיה וקבצים בנושא Edgend בוויקישיתוף אתר האינטרנט הרשמי של Edgend Edgend, ברשת החברתית פייסבוק Edgend, ברשת החברתית אקס (טוויטר) Edgend, סרטונים בערוץ היוטיוב Edgend, באתר ספוטיפיי Edgend, באתר MusicBrainz (באנגלית) Edgend, להקה באתר Encyclopedia Metallum (באנגלית) Edgend, באתר Discogs (באנגלית) Edgend, באתר Songkick (באנגלית) ריאיון במטאליסט, 15 ביוני 2010 רונן צומר, ‏Edgend שוב מחממים את Evergrey, הפעם בחו"ל, באתר ‏מאקו‏, 16 במאי 2010 רונן צומר, ‏זה לא הוא, זה ועד העובדים, באתר ‏מאקו‏, 26 בינואר 2009 "Edgend - Home". Edgend - Home. נבדק ב-2017-05-22. "Edgend - Home". Edgend - Home. נבדק ב-2017-05-22. "Edgend - Home". Edgend - Home. נבדק ב-2017-05-22. "Edgend - Home". Edgend - Home. נבדק ב-2017-05-22.
חיל האוויר ה-25 של ארצות הברית

חיל האוויר ה-25 של ארצות הברית (באנגלית: The 25th Air Force) שימש פיקוד מודיעין של חיל האוויר של ארצות הברית. היחידה פעלה תחת פיקוד הקרב של חיל האוויר. משימת החיל הייתה לתמוך במבצעי מודיעין ובפרט מודיעין אותות עבור חיל האוויר ולפקח על מימוש האמנה למניעת הפצת נשק גרעיני מצד מדינות זרות. בספטמבר 2019 הוחלט על מיזוג יכולות חיל האוויר ה-25 עם חיל האוויר ה-24 ליצירת חיל האוויר ה-16 של ארצות הברית שיספק יכולות לוחמת מידע לפיקוד הקרביים. האיחוד יצא לפועל באוקטובר 2019. בחיל האוויר ה-25 שירתו כ-26,000 אנשים, הפזורים ב-75 מתקנים ברחבי העולם. יחידות החיל העיקריות: כנף הסיור 9 - ממוקמת בבסיס חיל האוויר ביל בקליפורניה להק המבצעים 9 טייסת הסיור הראשונה - מפעילה מטוסי ריגול לוקהיד U-2 וכלי טיס בלתי מאוישים RQ-4 גלובל הוק מבסיס ביל בקליפורניה טייסת הסיור החמישית - מפעילה מטוסי ריגול לוקהיד U-2 מבסיס חיל האוויר באוסאן שבקוריאה הדרומית טייסת הסיור 99 - מפעילה מטוסי ריגול לוקהיד U-2 מבסיס ביל בקליפורניה טייסת הסיור התשיעית - מפעילה כלי טיס בלתי מאוישים MQ-1 פרדטור, ו-MQ-9 ריפר מבסיס קריץ' בנבדה להק המבצעים 69 טייסת הסיור 12 - מפעילה כלי טיס בלתי מאוישים RQ-4 גלובל הוק מבסיס ביל בקליפורניה טייסת הסיור השביעית טייסת הסיור 348 - מפעילה כלי טיס בלתי מאוישים RQ-4 גלובל הוק מבסיס חיל האוויר גרנד פורקס בדקוטה הצפונית כנף 55 - ממוקמת בבסיס חיל האוויר אופוט בנברסקה להק המבצעים 55 טייסת הסיור 38 - מפעילה מטוסי בואינג RC-135 מבסיס אופוט בנברסקה טייסת הסיור 45 - מפעילה מטוסי WC-135 קונסטנט פיניקס, בואינג OC-135B ו-בואינג RC-135 מבסיס אופוט בנברסקה טייסת הסיור 82 - מפעילה מטוסי בואינג RC-135 מבסיס קדינה ביפן טייסת הסיור 95 - מפעילה מטוסי בואינג OC-135B ובואינג RC-135 מבסיס מידנהול באנגליה של חיל האוויר המלכותי ומכרתים טייסת המודיעין 97 טייסת האימון הקרבי 338 טייסת הסיור 343 טייסת המודיעין 390 - פועלת מבסיס קדינה ביפן טייסת המודיעין - פועלת מבסיס מידנהול באנגליה כנף המודיעין, ריגול וסיור 70 - ממוקמת בפורט ג'ורג' מיד במרילנד, כוללת שישה להקים הממוקמים בארצות הברית, בזירת האוקיינוס השקט ובאירופה. תפקידה לשלב את יכולות חיל האוויר במבצעי קריפטולוגיה גלובליים ולתמוך בפעילות הסוכנות לביטחון לאומי. כנף המודיעין, ריגול וסיור 363 - ממוקמת בבסיס המשותף לנגלי-יוסטיס בווירג'יניה, כוללת שלושה להקים ומספקת מודיעין ליחידות קרביות טקטיות של חיל האוויר כנף המודיעין, ריגול וסיור 480 - ממוקמת בבסיס חיל האוויר לנגלי בווירג'יניה, כוללת שישה להקים ו-23 טייסות פעילות. משימתה לתמוך בלוחמת רשת, הצפנה, איסוף ועיבוד מודיעין צבאי מרכז היישומים הטכניים של חיל האוויר- ממוקם בבסיס חיל האוויר פטריק שבפלורידה, מטרתו מעקב אחר פיתוחים וניסויים גרעיניים ברחבי העולם ופיקוח על מימוש האמנה למניעת הפצת נשק גרעיני מצד מדינות זרות משרד הקריפטוגרפיה של חיל האוויר במרילנד אתר חיל האוויר ה-25
חלק מהזמן

חלק מהזמן הוא אלבום האולפן הרביעי של הזמר עידן עמדי, שיצא לאור בשנת 2017 בחברת ארומה מיוזיק. לפני צאת האלבום כבר יצאו ממנו שלושה סינגלים לתחנות הרדיו - "עד שיעלה היום הבא", "חלק מהזמן" ו"עכשיו כולם רוקדים". "עד שיעלה היום הבא" ו"חלק מהזמן" נכנסו למצעד העברי השנתי של רשת ג' לשנת ה' תשע"ו. האלבום הגיע למעמד "אלבום פלטינה" בתוך שבועות בודדים. במהלך מלחמת חרבות ברזל, השיר "חלק מהזמן" מתוך האלבום, הגיע למקום ה-82 במצעד היטליסט של מאקו. מילות השירים נכתבו על ידי עידן עמדי, המוזיקה לשירים הולחנה על ידי עידן עמדי. מידע על האלבום חלק מהזמן באתר MusicBrainz עידן עמדי - מאחורי 'חלק מהזמן' - פסיכולוג של מוסיקאים (פרק 1/4), נבדק ב-2023-10-26 עידן עמדי - מאחורי 'חלק מהזמן' - פסיכולוג של מוזיקאים (פרק 1/4), באתר יוטיוב Idan Amedi | עידן עמדי - חלק מהזמן, נבדק ב-2023-10-26 עידן עמדי - חלק מהזמן, באתר יוטיוב Idan Amedi | עידן עמדי - עכשיו כולם רוקדים, נבדק ב-2023-10-26 עידן עמדי - עכשיו כולם רוקדים, באתר יוטיוב ערן סויסה, מוזיקה, באתר ישראל היום, 19 בדצמבר 2019 תשע"ו – פזמונט, באתר pizmonet.co.il הגיע הזמן: עידן עמדי משיק סינגל ראשון מתוך אלבום חדש• צפו, באתר "סרוגים", 22 בינואר 2019 היטליסט – מצעד המוזיקה הרשמי של ישראל, באתר מאקו, ‏19 בדצמבר 2023
שילה עבדוס-סלאם

שילה עבדוס-סלאם (באנגלית: Sheila Abdus-Salaam, לבית טרנר; 14 במרץ 1952 – 12 באפריל 2017) הייתה שופטת בבית המשפט העליון לערעורים במדינת ניו יורק. היא הייתה האישה השחורה המוסלמית הראשונה שמונתה לשופטת בערכאה הגבוהה ביותר במערכת השיפוט במדינת ניו יורק, והאישה המוסלמית הראשונה שכיהנה כשופטת בארצות הברית. עבדוס-סלאם נולדה בוושינגטון די. סי., שם גדלה למשפחה ממעמד הפועלים, עם שישה אחים ואחיות. היא למדה בבתי ספר ציבוריים בעיר. כאשר חקרה את ההיסטוריה המשפחתית שלה כילדה, גילתה כי סבא רבא שלה היה עבד בווירג'יניה. עבדוס-סלאם סיימה את לימודי התואר הראשון בברנארד קולג' בשנת 1974, ואת לימודי המשפטים באוניברסיטת קולומביה בשנת 1977. בקולומביה, למדה באותו מחזור עם התובע הכללי של ארצות הברית לעתיד, אריק הולדר. לפני כהונתה כשופטת, עבדה עבדוס-סלאם כעורכת דין בחברת Brooklyn Legal Services ואף כיהנה כעוזרת התובע הכללי במשרד המשפטים של מדינת ניו יורק ביחידות לזכויות האזרח, נדל"ן ופיננסים. לאחר מכן עבדה בבית המשפט לעניינים אזרחיים של העיר ניו יורק מ-1992 עד 1993. היא מונתה לנשיאת בית המשפט העליון של מחוז ניו יורק מ-1993 ועד 2009, שם היא מונתה לנשיאת היחידה לערעורים, במחלקה המשפטית הראשונה בשנת 2009, על ידי המושל דייוויד פטרסון. היא הייתה סגנית בית המשפט לענייני ערעורים של מחוז ניו יורק מ-2009 ועד קידומה ב-2013. היא הייתה מועמדת מטעם מושל ניו יורק אנדרו קואומו, ב-5 באפריל 2013, למילוי מקומו של השופט המנוח תיאודור ט. ג'ונס בבית המשפט העליון לערעורים של מדינת ניו יורק. המינוי אושר ללא התנגדות, בהצבעה שנערכה ב-6 במאי 2013. עבדוס-סלאם נמצאה מתה ב-12 באפריל 2017. גופתה נמצאה צפה בנהר ההדסון, שעות לאחר שדווח על היעדרותה מביתה, בהארלם. בתום חקירת המשטרה נקבע כי היא התאבדה. עבדוס-סלאם לקחה את שם המשפחה של בעלה הראשון, והשאירה אותו לאורך הקריירה המקצועית שלה. בעלה השני, ג'יימס האטצ'ר, היה בנו של אנדרו האטצ'ר, שעבד בתור קצין העיתונות של ג'ון פ. קנדי. בעלה השלישי, גרגורי איי. ג'ייקובס, איתו התחתנה ביוני 2016, היה כהן דת נוצרי בבישופות האפיסקופלית של ניוארק. ג'יין בולין (שופטת) רויטרס, השופטת המוסלמית הראשונה בארה"ב נמצאה מתה בנהר, באתר ynet, 13 באפריל 2017 שילה עבדוס-סלאם, באתר "Find a Grave" (באנגלית) Adams Otis, Ginger; Annese, John; Slattery, Denis (12 באפריל 2017). "Appeals court judge Sheila Abdus-Salaam found dead on Hudson River shore". New York Daily News. {{cite web}}: (עזרה) Parker, Kevin S. (11 באפריל 2013). "Senator Parker Commends the Nomination of Judge Sheila Abdus-Salaam: Congratulates the Governor on Selecting the First African American Woman Justice for New York's High Court" (הודעה לעיתונות). {{cite press release}}: (עזרה) Sheila Abdus-Salaam, a trailblazing judge, found dead in Hudson River, CNN, Rob Frehse, April 13, 2017 Sheila Abdus-Salaam, Judge on New York’s Top Court, Is Found Dead in Hudson River, William K. Rashbaum, The New York Times, April 12, 2017 United States' first female Muslim judge found dead in New York, The Guardian, April 13, 2017 Honorable Sheila Abdus-Salaam, New York State Court of Appeals Santora, Marc (5 באפריל 2013). "Cuomo Picks Judge in City to Fill Spot at Top Court". The New York Times. {{cite web}}: (עזרה) רויטרס, השופטת המוסלמית הראשונה בארה"ב נמצאה מתה בנהר, באתר ynet, 13 באפריל 2017 Jet magazine, January 20, 1992. Wedding of Canon Jacobs, Episcopal Diocese of Newark.
סוזוקי קיי

סוזוקי קיי (באנגלית: Suzuki Kei) היא מכונית סופרמיני מתוצרת יצרנית הרכב היפנית, סוזוקי מוטור, אשר יוצרה בין השנים 1998–2004. 3 דלתות - האצ'בק 5 דלתות - האצ'בק סוזוקי קיי - מבט לתא הנהג סוזוקי קיי סוזוקי קיי סוזוקי קיי - 3 דלתות סוזוקי קיי - 5 דלתות סוזוקי מוטור סוזוקי קפוצ'ינו סוזוקי CV1 סוזוקי סוויפט סוזוקי ספסיה סוזוקי פרונטה 800 סוזוקי Suzulight מדיה וקבצים בנושא סוזוקי קיי בוויקישיתוף אתר האינטרנט הרשמי של סוזוקי קיי
ג'ורג' שיינברג

ג'ורג' שיינברג (באנגלית: George Sheinberg) הוא שחיין אמריקאי-יהודי בעבר. אלוף המכביה השנייה (1935) ואלוף ארצות הברית ב-500 יארד חופשי בבריכה מקורה. שיינברג היה קפטן נבחרת השחייה של הסיטי קולג' של ניו יורק. במכביה השנייה שנערכה בשנת 1935 זכה שיינברג ב-3 מדליות, אחת מכל סוג. מדליית זהב, במשחה ל-100 מטר גב בתוצאה של 1:15.0 דקות, לפני ריינר מצ'כוסלובקיה (1:20 דקות) ורייזר מאוסטריה (1:22 דקות), מדליית כסף, במשחה ל-400 מטר חופשי, אחרי פרנטישק גטרויר מצ'כוסלובקיה (5:18.0 דקות) ולפני איליה שרייבמן מפולין ומדליית ארד, במשחה ל-1500 מטר חופשי בתוצאה של 22:53 דקות, אחרי פרנטישק גטרויר שקבע שיא מכביה חדש של 21:33.0 דקות ופאול ואגו מאוסטריה (22:11 דקות). Slants on Sports, Jewish Telegraphic Agency, January 2, 1935 (באנגלית) טבלאות ושיאים של השגי 6 המכביות ושל ישראל, מעריב, 22 באוגוסט 1965 התחרויות הימיות במכביה השניה בחיפה, דואר היום, 11 באפריל 1935 הישגי המכביה השנייה (סכום שלישי), דואר היום, 17 במאי 1935
מריאן מילר

מריאן מילר (באנגלית: Maryanne Miller) היא קצינה בדימוס בדרגת גנרל, בתפקידה האחרון שירתה כמפקדת פיקוד התובלה של חיל האוויר של ארצות הברית. מילר סיימה ב-1981 לימודי תואר ראשון במשפט פלילי באוניברסיטת המדינה של אוהיו, אותם עשתה במסגרת מלגה מתוכנית הכשרת קצונת המילואים של חיל האוויר של ארצות הברית. עברה קורס טיס בבסיס ויליאמס באריזונה וקורס מדריכי טיסה בבסיס רנדולף בטקסס. שירתה כמדריכה וטייסת מטוסי אימון T-37 טוויט ושימשה סגנית מפקד טייסת האימונים 96. עברה הסבה למטוסי תובלה לוקהיד C-141 סטארליפטר ושירתה בטייסת התובלה 8 ובטייסת התובלה 313 בבסיס מקורד במדינת וושינגטון. שימשה סגנית להק המבצעים של כנף התובלה 459 בבסיס אנדרוז במרילנד והשתתפה במלחמת המפרץ. בתפקידה הבא שימשה קצינת המבצעים של טייסת התובלה 756 בבסיס. בשנים 1995–1998 שירתה במטה חיל האוויר כראש ענף תובלה אסטרטגית וקצינת תכנון במחלקת המילואים. בינואר 1998 מונתה לקצינת מבצעים בכנף התובלה 459. טרם פיגועי 11 בספטמבר ב-2001 עבדה כמסעדנית ושקלה לפרוש מקריירת המילואים בחיל האוויר, אך בעקבות הפיגועים החליטה להמשיך בשירות. ושימשה טייסת מילואים על מטוסי C-5 גלקסי. במאי 2004 מונתה למפקדת להק המבצעים של כנף התובלה 932 ובינואר 2006 מונתה למפקד הכנף. בינואר 2008 מונתה למפקד כנף ניידות אווירית 349. בנובמבר 2009 מונתה לראש ענף תכנון ודרישות בפיקוד המילואים של חיל האוויר, בינואר 2012 מונתה לסגנית לענייני שותפויות אסטרטגיות לקצין התכנון של המטות המשולבים. באוקטובר 2013 מונתה לסגנית מפקד פיקוד המילואים של חיל האוויר. ביולי 2016 קודמה לדרגת לוטננט גנרל ומונתה לקצינת המילואים הראשית ומפקדת פיקוד כוחות המילואים של חיל האוויר. היא האישה הראשונה לכהן בתפקיד זה, וקצינת המילואים הראשונה בחיל האוויר בדרגת לוטננט גנרל. בספטמבר 2018 מונתה למפקדת פיקוד התובלה של חיל האוויר בדרגת גנרל. כיהנה בתפקיד עד פרישתה באוגוסט 2020. במהלך שירותה צברה מעל 4,800 שעות טיסה, על מטוסי T-37 טוויט, T-38 טאלון, בואינג C-17‏, C-5 גלקסי, לוקהיד C-141 סטארליפטר, מקדונל דאגלס KC-10A, בואינג C-40 קליפר, מקדונל דאגלס C-9. היא השתתפה במלחמת המפרץ, במשימות בקוסובו, במלחמת עיראק ובמלחמה העולמית בטרור. מילר בעלת תואר שני במנהל עסקים מאוניברסיטת טריידנט בקליפורניה, בוגרת המכללה לפיקוד ומטה והמכללה למלחמה של חיל האוויר ובוגרת קורס בכירים באוניברסיטת הרווארד. מדיה וקבצים בנושא מריאן מילר בוויקישיתוף ביוגרפיה באתר חיל האוויר של ארצות הברית Air Force Reserve Command gets first female chief, ‏macon.com, ‏15 ביולי 2016 WILL REEVE, LT. GEN. MARYANNE MILLER AND JASON COLLINS KICK OFF ANNUAL LECTURE SERIES, מנהטן קולג', 6 בספטמבר 2016 Miller Becomes First Female AFRC Commander, מגזין חיל האוויר של ארצות הברית, 18 ביולי 2016
אברהם יהושע העשיל בורנשטיין

הרב אברהם יהושע העשיל בורנשטיין היה רבה הראשי של קאזניץ ומוגלניצא, חי בשלהי המאה ה-19. נודע בשל ספרו סנהדרי קטנה. הרב אברהם בורנשטיין כתב את הספר סנהדרי קטנה, הכולל חידושים ופלפולים על מסכת סנהדרין, הספר זכה להסכמת רבים מחכמי דורו ביניהם רבי אברהם מסוכטושוב בעל ה"אבני נזר", רבי מאיר יחיאל הולשטוק האדמו"ר מאוסטרובצה ורבי יואב יהושע וינגרטן בעל ה"חלקת יואב". הספר הודפס בפיטרקוב בשנת 1903 על ידי בנו של הרב רבי משה אלעזר בורנשטיין. ר' אברהם יהושע העשיל בורנשטיין, סנהדרי קטנה, באתר היברובוקס
ישיבת חיספין

האם התכוונתם ל... ישיבה תיכונית חיספין ישיבת הגולן – ישיבת הסדר ביישוב חיספין
Kaleidoscope EP

Kaleidoscope (בעברית: קָלֵידוֹסקוֹפּ) הוא מיני-אלבום רוק אלטרנטיבי של להקת הרוק הבריטית קולדפליי. האלבום כולל 5 שירים שמהווים קטע נלווה לשני אלבומיהם הקודמים של הלהקה, Ghost Stories ו-A Head Full of Dreams. זהו המיני-אלבום העשירי של הלהקה, והוא יצא לאור בחברת התקליטים "פרלופון" בהפקתו של ריק סימפסון. שירי האלבום הוקלטו בין השנים 2014 ל-2017, וב-14 ביולי 2017 יצא במהדורה דיגיטלית וב-4 באוגוסט יצא במהדורה פיזית. כחלק משיתוף פעולה עם צמד התקליטנים האמריקאים אלכס פל ואנדרו טגארט (הצ'יינסמוקרס), ב-22 בפברואר יצא מתוך המיני-אלבום סינגל, "Something Just Like This", הלוקח חלק גם בו וגם באלבום האולפן של הצמד מאפריל 2017, Memories...Do Not Open. שיר נוסף מתוך המיני-אלבום, "Hypnotised", יצא ב-2 במרץ, ולאחריו "All I Can Think About Is You" ב-15 ביוני. סינגל שני, "Miracles (Someone Special)‎" בשיתוף פעולה עם הראפר "ביג שון", יצא ב-14 ביולי. מידע על האלבום Kaleidoscope EP באתר MusicBrainz מידע על האלבום Kaleidoscope EP באתר AllMusic האלבום Kaleidoscope EP באתר Discogs